Ašarų liauka

Ašarų liauka () – migdolo formos porinė liauka, gaminanti ašaras. Ašarų funkcija – drėkinti ir valyti akis, jos pasižymi baktericidinėmis savybėmis. Abiejose akiduobėse, virš išorinio akies kampučio, yra po vieną ašarų liauką.

Įprastai per ašarų liauką yra išskiriama 0,5-1,0 ml ašarų.Fiziologijos žodynas. Šiauliai: Liucijus, 2004, 20 p. ISBN 9955-564-63-6.

 Ašarų aparato sandara 
Ašarų liaukoje išskiriama didesnė akiduobinė dalis (pars orbitalis) ir mažesnė, arčiau akies esanti vokinė dalis (pars palpebralis). Ašaros iš liaukos nuteka 5-7 kanalėliais, kaupiasi tarp viršutinio voko ir akies obuolio junginės, ir išteka į akį pro ašarų akutes (puncta lacrimalis). Ašarų akutės yra vidiniame akies kamputyje, viena ant viršutinio voko, kita ant apatinio. Iš akies ašarų perteklius suteka į ašarų maišelį (saccus lacrimalis), o iš jo – į ašarinį nosies kanalą (ductus nasolacrimalis).

 Šaltiniai 

Kategorija:Akis